Հրեշների լիգա

«Ընտանի կենդանիների գաղտնի կյանքը 2» (), ամերիկյան լիամետրաժ անիմացիոն ֆիլմ։ Պրեմիերան կայացել է 2019 թվականին մայիսին։ 2016 թվականի առաջին ֆիլմի սիքվելն է։

Սյուժե 
Ընտանի կենդանիները ապրում են իրենց տերերի հետ, որոնք նրանց սիրում են և հոգ են տանում նրանց մասին, ստեղծում են նրանց համար հարմարավետ պայմաններ։ Բայց հենց մարդիկ հեռանում են բնակարանից, շնիկ Մաքսը չորքոտանի ընկերների ուրախ հավաք է կազմակերպում, որտեղ նրանք լավ ժամանակ են անցկացնում և վայելում են կյանքը։ Մուլտֆիլմի կերպարները դիտում են հեռուստահաղորդումներ, շփվում են սոցցանցերում, կազմակերպում են ուրախ երեկույթներ, զբոսնում են։ Տան տերերի գալուն պես հերոսները հասցնում են վերացնել խրախճանքի հետքերը և վերադառնալ տուն։

Մի անգամ Մաքսը և Դյուքը հայտնվում են փողոցում՝ անտուն շների միջավայրում և իմանում են, որ նրանց առաջնորդը՝ Ձյունիկը, մարդկանցից վրեժ լուծելու պլան է կազմում, որպեսզի ազատվի նրանցից։ Որպեսզի խուսափեն այս նենգ պլանը կյանքի կոչելուց, նրանք անում են ամեն ինչ, որ կանգնեցնեն Ձյունիկին և նրա վրիժառուների թիմին։

Դերերը հնչյունավորեցին 

 Փեթոն Օսվալտ - Մաքս
 Քևին Հարթ - Ձյունիկ
 Հարիսոն Ֆորդ - Կովբոյ
 Էրիկ Սթոունսթրիթ - Դյուք
 Ջենի Սլեյթ - Գիջեթ
 Թիֆինա Հեդիշ - Դեյզի
 Լեյք Բելլ - Խլոյա
 Նիկ Կրոլ - Սերգեյ (Սերժ)
 Դենա Քարվի - Փոփս
 Բոբի Մայնահան - Մել
 Հենիբալ Բյորես - Բադի
 Քրիս Ռենո - Նորմա
 Էլլի Քեմփեր - Քեթի
 Փիտ Հոլմս - Չաք
 Հենրի Լանչ - Լիամ
 Շոն Ջամբրոուն - Փափլիկ
 Մայքլ Բիթի - գայլերի առաջնորդ / նիհար կատու
 Քեյլի Ռենո - Մոլի
 Թարա Սթրունգ - Գորոշեկ / Փիքլզ / փոքրիկ Լիամ
 Ջեսիկա դի Չիկո - Արքայադուստր / Թայնի
 Գարթ Ջենինգս - համստեր

Արտադրություն 
2016 թվականի օգոստոսի 2 -ին Universal Pictures-ը և Illumination-ը հայտարարել են 2016 թվականի «Ընտանի կենդանիների գաղտնի կյանքը» ֆիլմի շարունակության մասին, որի ռեժիսորը Քրիս Ռենն է, սցենարի հեղինակը՝ Բրայան Լինչը։ Քրիստոֆեր Մելեդանդրին և Ջանեթ Հիլը ֆիլմի պրոդյուսերներն են։

2017 թվականի նոյեմբերին հայտարարվել է, որ Լուի Սի Քեյը չի կրկնի իր Մաքսի դերը այն բանից հետո, երբ նրան մեղադրել են և հետագայում մեղավեր են ճանաչել 5 կանանց նկատմամբ սեռական բռնության մեջ։ 2018 թվականի ապրիլին հայտարարվել է, որ Փեթոն Օսվալտը փոխարինելու է Սիքեյին, իսկ Հարթը, Սթոունթրիթը, Սլանեցը, Քեմփերին, Բենին, Քարլին, Բուրեսին, Մոյնիհանը կկրկնեն իրենց դերեր։ Լրացուցիչ կազմի մեջ են մտնում Թիֆանի Հեդիշը, Նիք Քրոլը, Հարիսոն Ֆորդը և Փիթ Հոլմսը։

Թողարկում 
Ի սկզբանե ֆիլմը պետք է թողարկվեր 2018 թվականի հուլիսի 13-ին, ապա՝ 2019 թվականի հուլիսի 3-ին։ Վերջնական արդյունքում Universal Pictures ֆիլմը թողարկել է 2019 թվականի հունիսի 6-ին ԱՄՆ-ում, իսկ Մեծ Բրիտանիայում՝ երկու շաբաթ ավելի վաղ՝ 2019 թվականի մայիսի 24-ին։

Մարքեթինկ 
Ֆիլմի թողարկման նախաշեմին նկարահանվել է մի քանի թրեյլեր, որոնցից յուրաքանչյուրում մասնակցում էին Մաքսի, Խլոյայի, Ձյունիկի, Դեյզիի, Ջիջեթի և Աքաղաղի կերպարները։ 2019 թվականի ապրիլի 11-ին (Ընտանի կենդանիների ազգային օր) թողարկվել է առաջին պաշտոնական թրեյլերը։ Եզրափակիչ թրեյլերը թողարկվել է 2019 թվականի մայիսի 16-ին։

Ընդունելություն

Հավաքներ 
Մուլտֆիլմը Հյուսիսային Ամերիկայում հավաքվել է 158,9 միլիոն դոլար և 271,2 միլիոն դոլար՝ այլ տարածքներում։ Ամբողջական հավաքները կազմել է 430,1 միլիոն դոլար՝ 80 միլիոն դոլար բյուջեի պարագայում։

Հյուսիսային Ամերիկայում «Ընտանի կենդանիների գաղտնի կյանքը 2»-ը թողարկվել է «Իքս մարդիկ։ Խավարի փյունիկ» ֆիլմի հետ և ի սկզբանե եթադրվում էր առաջին հանգստյան օրերի ընթացքում 60 միլիոն դոլարի չափով հավաք։ Սակայն 16,3 միլիոն դոլար հավաքից հետո կանխատեսումները նվազել են մինչև 46 միլիոն դոլար, ինչը ավելի քան 2 անգամ քիչ է առաջին մասի մեկնարկային հավաքներից։ Այնուամենայնիվ, դա թույլ է տվել, որ «Ընտանի կենդանիների գաղտնի կյանքը 2»-ը զբաղեցնի առաջին տեղը վարձույթում։  Երկրորդ ազատ օրերի ընթացքում մուլտֆիլմը վաստակել է 24,4 միլիոն դոլար՝ զիջելով առաջին տեղը «Սևով մարդիկ։ Ինտերնեյշնալ» ֆիլմին։

Քննադատություն 
Rotten Tomatoes-ում ֆիլմը ստացել է 60 % թարմացում 154 գրախոսությունների հիման վրա, միջին գնահատականը կազմել է 5,7/10։ Metacritic- ում ֆիլմն ունի միջին գնահատական 100-ից 55 բալ՝ հիմնված 26 գրախոսությունների վրա, ինչը մատնանշում է «խառը կամ միջին գնահատականը»։

Ծանոթագրություններ

Արտաքին հղումներ 
 Трейлер на Youtube
 Обзор и критика фильма The Guardian
 Обзор и критика фильма Hollywood Reporter
Paramount Pictures ֆիլմեր
Ամերիկյան մուլտֆիլմեր
Ֆիլմեր հրեշների մասին
Անգլերեն մուլտֆիլմեր